A4-0396/96

Πρόταση ψηφίσματος για την έκθεση του Συμβουλίου σχετικά με την πρόοδο της Ευρωπαϊκής Ένωσης κατά το 1995 (βάσει του άρθρου Δ της Συνθήκης περί Ευρωπαϊκής Ένωσης) (C4-0409/96)

Το Ευρωπαϊκό Κοινοβούλιο,

- έχοντας υπόψη το άρθρο Δ της Συνθήκης περί Ευρωπαϊκής Ένωσης,

- έχοντας υπόψη την έκθεση του Συμβουλίου προς το Ευρωπαϊκό Κοινοβούλιο σχετικά με την πρόοδο της Ευρωπαϊκής Ένωσης κατά το 1995 (C4-0409/96), και έχοντας λάβει γνώση των δραστηριοτήτων του Ευρωπαϊκού Συμβουλίου κατά το 1996,

- έχοντας υπόψη το Ψήφισμά του της 18ης Ιουλίου 1996 σχετικά με την πρόοδο που σημειώθηκε στην ανάπτυξη της κοινής εξωτερικής πολιτικής και πολιτικής ασφάλειας (Ιανουάριο-Δεκέμβριο 1995) ((ΕΕ C 261 της 9.9.1996, σελ. 154)),

- έχοντας υπόψη το Ψήφισμά του της 17ης Μαϊου 1995 σχετικά με τη λειτουργία της Συνθήκης περί Ευρωπαϊκής Ένωσης εν όψει της Διακυβερνητικής Διάσκεψης του 1996 - Υλοποίηση και ανάπτυξη της Ένωσης ((ΕΕ C 151 της 19.6.1995, σελ. 56)),

- έχοντας υπόψη το Ψήφισμά του της 14ης Δεκεμβρίου 1995 σχετικά με την ημερήσια διάταξη της Διακυβερνητικής Διάσκεψης του 1996 επ'ευκαιρία του Ευρωπαϊκού Συμβουλίου της Μαδρίτης ((ΕΕ C 17 της 22.1.1996, σελ. 149)),

- έχοντας υπόψη το Ψήφισμά του της 14ης Δεκεμβρίου 1995 σχετικά με την πρόοδο που σημειώθηκε κατά το 1995 στην ανάπτυξη της συνεργασίας στους τομείς της δικαιοσύνης και των εσωτερικών υποθέσεων, βάσει του Τίτλου VI της Συνθήκης περί Ευρωπαϊκής Ένωσης ((ΕΕ C 17 της 22.1.1996, σελ. 179)),

- έχοντας υπόψη την τελική έκθεση της Ομάδας Προβληματισμού,

- έχοντας υπόψη το Ψήφισμά του της 13ης Μαρτίου 1996 σχετικά με: i) την έκθεση του Κοινοβουλίου για τη σύγκληση της Διακυβερνητικής Διάσκεψης και ii) την αξιολόγηση των εργασιών της Ομάδας Προβληματισμού και τον καθορισμό των πολιτικών προτεραιοτήτων του Ευρωπαϊκού Κοινοβουλίου εν όψει της Διακυβερνητικής Διάσκεψης ((ΕΕ C 96 της 1.4.1996, σελ. 77)),

- έχοντας υπόψη το Ψήφισμά του της 27ης Μαρτίου 1996 σχετικά με την έκθεση του Ευρωπαϊκού Συμβουλίου προς το Ευρωπαϊκό Κοινοβούλιο για την πρόοδο της Ευρωπαϊκής Ένωσης κατά το 1994 (κατ' εφαρμογή του άρθρου Δ της Συνθήκης περί Ευρωπαϊκής Ένωσης) ((ΕΕ C 117 της 22.4.1996, σελ. 16)),

- έχοντας υπόψη το Ψήφισμά του της 19ης Ιουνίου 1996 σχετικά με το Ευρωπαϊκό Συμβούλιο της Φλωρεντίας και τη Διακυβερνητική Διάσκεψη ((ΕΕ C 198 της 8.7.1996, σελ. 78)),

- έχοντας υπόψη την έκθεση της Επιτροπής Θεσμικών Θεμάτων (A4-0396/96),

Α. λαμβάνοντας υπόψη το γεγονός ότι κύριος στόχος της Συνθήκης ήταν να θεμελιωθεί η Ένωση στην ενίσχυση της δημοκρατικής νομιμότητας, της οποίας το Ευρωπαϊκό Κοινοβούλιο αποτελεί την πιο προφανή έκφραση, και της κρατικής νομιμότητας, της οποίας το Ευρωπαϊκό Συμβούλιο αποτελεί την ανώτερη έκφραση[semigr ]

Β. λαμβάνοντας επομένως υπόψη ότι ο διάλογος μεταξύ του Ευρωπαϊκού Συμβουλίου και του Ευρωπαϊκού Κοινοβουλίου, που τον κατοχυρώνει το άρθρο Δ της Συνθήκης περί Ευρωπαϊκής Ένωσης, αποτελεί ουσιώδες στοιχείο της νέας ευρωπαϊκής δομής[semigr ]

Γ. λαμβάνοντας υπόψη ότι η υλοποίηση αυτής της δομής απαιτεί την ενίσχυση της ευρωπαϊκής ιθαγένειας, καθώς και μια αυθεντική επικουρικότητα μεταξύ των κρατών μελών και των ευρωπαϊκών θεσμικών οργάνων[semigr ]

Δ. λαμβάνοντας υπόψη ότι η διεξαγωγή συζητήσεων στην ολομέλεια σχετικά με την πορεία της Ένωσης δεν πρέπει να χρησιμοποιείται ως πρόσχημα από το Ευρωπαϊκό Συμβούλιο για να αποφεύγει τις τυπικές υποχρεώσεις του έναντι του Ευρωπαϊκού Κοινοβουλίου[semigr ]

Ε. λαμβάνοντας υπόψη ότι ο απολογισμός της λειτουργίας της Συνθήκης στον τομέα της κοινωνικής πολιτικής είναι αρκετά αρνητικός και ότι η οικονομική αναζωογόνηση της Ευρώπης πρέπει να γίνει μέσα σε ένα ενιαίο κοινωνικό πλαίσιο[semigr ]

ΣΤ. λαμβάνοντας υπόψη ότι οι σημερινές αμφιβολίες που απορρέουν από τη δύσκολη οικονομική και κοινωνική κατάσταση αυξάνουν τον κίνδυνο του εθνικισμού[semigr ] συνεπώς η ενίσχυση της ευρωπαϊκής ενοποίησης αποτελεί τη μόνη κατάλληλη απάντηση[semigr ]

Ζ. λαμβάνοντας υπόψη ότι η αναγκαία υλοποίηση της ΟΝΕ δείχνει να εντείνει τις μονεταριστικές πολιτικές[semigr ] συνεπώς, καθίσταται όλο και πιο αναγκαία μια δημοκρατική διαχείριση της οικονομίας[semigr ]

1. θεωρεί εξαιρετικά λυπηρό το γεγονός ότι η έκθεση την οποία παρουσίασε το Ευρωπαϊκό Συμβούλιο, περιορίζεται στην καθαρά τυπική απαρίθμηση των νομοθετικών ή άλλων πράξεων που εγκρίθηκαν κατά την υπό εξέταση χρονική περίοδο[semigr ] θεωρεί ότι, με τον τρόπο αυτό, το Ευρωπαϊκό Συμβούλιο αγνοεί την εντολή που του δίδει η παράγραφος 3 του άρθρου Δ της Συνθήκης[semigr ]

2. υπενθυμίζει ότι, σύμφωνα με τη Συνθήκη, αποστολή του Ευρωπαϊκού Συμβουλίου είναι να δώσει στην Ένωση τις αναγκαίες για την ανάπτυξή της ωθήσεις, καθώς και να καθορίσει τους γενικούς πολιτικούς της προσανατολισμούς[semigr ] ότι, συνεπώς, οι λειτουργίες του Ευρωπαϊκού Συμβουλίου είναι διαφορετικές από εκείνες του Συμβουλίου της Ένωσης[semigr ]

3. θεωρεί ότι η μορφή της ετήσιας έκθεσης που το Ευρωπαϊκό Συμβούλιο οφείλει να παρουσιάζει στο Ευρωπαϊκό Κοινοβούλιο πρέπει να ανταποκρίνεται στις ούτω οριζόμενες λειτουργίες του και ζητεί γι'αυτό το λόγο από το Ευρωπαϊκό Συμβούλιο να συμπεριλαμβάνει στο μέλλον στην ετήσια έκθεσή του μια πολιτική αξιολόγηση της προόδου που σημειώθηκε και των προβλημάτων που ανέκυψαν[semigr ]

4. ζητεί επί πλέον, η εν λόγω έκθεση να διαβιβάζεται στο Ευρωπαϊκό Κοινοβούλιο πριν από το Μάρτιο της κάθε χρονιάς και να συνοδεύεται από μια περιγραφή των μέτρων που εγκρίθηκαν για την διόρθωση των ελλείψεων που επισημαίνονται από το Ευρωπαϊκό Κοινοβούλιο στο ψήφισμά του το σχετικό με την προηγούμενη χρονιά[semigr ]

5. θεωρεί ότι οι ανωτέρω τομείς πρέπει να αποτελέσουν αντικείμενο αναλυτικής αξιολόγησης, δεδομένου ότι η απουσία των αναγκαίων μέτρων για τη λειτουργία τους υποβαθμίζει την αξιοπιστία της Ένωσης και των θεσμικών της οργάνων[semigr ]

Οικονομική και Νομισματική Ένωση

6. υποδέχεται με ικανοποίηση τις αποφάσεις που ελήφθησαν από το Ευρωπαϊκό Συμβούλιο για την καθιέρωση του ενιαίου νομίσματος[semigr ] θεωρεί ότι οι αποφάσεις αυτές επιβεβαιώνουν τον αναντίστρεπτο χαρακτήρα της πορείας προς την κατεύθυνση της δημιουργίας της Οικονομικής και Νομισματικής Ένωσης, σε συμφωνία με τα κριτήρια σύγκλισης, το χρονοδιάγραμμα και τις διαδικασίες που προβλέπονται από τη Συνθήκη[semigr ] θεωρεί όμως ότι είναι συγχρόνως αναγκαίο να ενισχυθούν οι μηχανισμοί που θα καταστήσουν δυνατή τη μεγαλύτερη συνεργασία στον οικονομικό, τον κοινωνικό και τον φορολογικό τομέα[semigr ]

Απασχόληση

7. Επανεπιβεβαιώνει την πεποίθησή του ότι, στον κοινό αγώνα κατά της ανεργίας, αποτελεσματικό μέσον θα αποτελέσει η συμπερίληψη στη Συνθήκη ενός κεφαλαίου ειδικά για την απασχόληση, που θα ορίζει τους στόχους, τις αρχές και τις διαδικασίες με τις οποίες θα διασφαλίζεται ότι η Κοινότητα και τα κράτη μέλη θα λαμβάνουν δεόντως υπόψη το ζήτημα της απασχόλησης κατά την εφαρμογή κάθε πολιτικής και ότι θα δημιουργηθεί μια επιτροπή για θέματα απασχόλησης, με καταστατικό όμοιο με εκείνο της νομισματικής επιτροπής[semigr ] επαναλαμβάνει την πεποίθησή του ότι η προσπάθεια αυτή δεν πρέπει να περιοριθεί σε έναν απλό συντονισμό μεταξύ των κρατών μελών, αλλά ότι πρέπει να δοθούν στην Ένωση τα αναγκαία μέσα για την εφαρμογή κοινών πολιτικών στον τομέα αυτόν[semigr ]

Εσωτερική αγορά

8. θεωρεί ότι η εσωτερική αγορά παραμένει το πρωταρχικό πλεονέκτημα της Ένωσης και ότι πρέπει να αντλήσουμε από αυτήν όσο το δυνατόν περισσότερα ωφέλη καταργώντας τα εναπομένοντα εμπόδια[semigr ] το Συμβούλιο οφείλει επί τέλους να αποφασίσει για το καταστατικό της ευρωπαϊκής εταιρείας και για το νομικό πλαίσιο των βιοτεχνολογικών εφευρέσεων[semigr ]

9. κρίνει ότι οι εθνικές διοικήσεις οφείλουν να λάβουν μέτρα για την απλοποίηση του έργου των επιχειρηματιών, αίροντας τα γραφειοκρατικά και πολυδάπανα εμπόδια που παρακωλύουν τη δημιουργία θέσεων εργασίας[semigr ]

10. κρίνει ότι η απελευθέρωση της εσωτερικής αγοράς δεν πρέπει να γίνει σε βάρος των κεκτημένων της κοινωνίας μας και ότι η προαγωγή των κοινωφελών υπηρεσιών πρέπει να συμπεριληφθεί ως στόχος στο κείμενο της Συνθήκης[semigr ]

11. θεωρεί λυπηρή την αμφισβήτηση της Ένωσης ως κοινότητας δικαίου, πράγμα που αυτή είναι και οφείλει να παραμείνει, καθώς και την παράλυση των εργασιών των θεσμικών οργάνων, που αναδείχθηκε σε μέθοδο διακυβέρνησης κατά την κρίση της ΣΕΒ[semigr ]

Αγώνας κατά της απάτης και προστασία των οικονομικών συμφερόντων της Κοινότητας

12. θεωρεί ότι, για την αποτελεσματικότητα του αγώνα κατά της καταδολίευσης των κοινοτικών πόρων, απαιτείται να εισαχθούν στη Συνθήκη οι κατάλληλες διατάξεις ώστε η Ένωση να μπορεί, μέσω δημοκρατικών διαδικασιών, να λαμβάνει τα αναγκαία κυρωτικά ή κάθε άλλου είδους μέτρα[semigr ]

Διαφάνεια

13. θεωρεί ότι η διαφάνεια των διαδικασιών λήψεως αποφάσεων και η δυνατότητα πρόσβασης των πολιτών στις πληροφορίες που τους αφορούν αποτελούν στοιχειώδη δημοκρατικά δικαιώματα τα οποία πρέπει να κατοχυρώνονται ρητά στο κείμενοτης νέας συνθήκης[semigr ] ζητεί δε να έχουν δημόσιο χαρακτήρα οι ψηφοφορίες στους κόλπους του Συμβουλίου και να λαμβάνει αυτό το τελευταίο τις νομοθετικές του αποφάσεις σε συνεδριάσεις ανοικτές στο κοινό[semigr ]

Ιθαγένεια

14. εκφράζει την ικανοποίησή του για την απόφαση που ελήφθη κατ' εφαρμογή του άρθρου 8Γ της Συνθήκης ΕΚ σχετικά με την προστασία που πρέπει να παρέχουν στους πολίτες της Ένωσης οι διπλωματικές και προξενικές αρχές και υπενθυμίζει ότι η ιθαγένεια πρέπει να αποκτήσει συγκεκριμένο νομικό περιεχόμενο και, επομένως, έναν καλύτερο ορισμό[semigr ]

15. υπενθυμίζει ότι, βάσει του άρθρου 8Α της Συνθήκης ΕΚ, «κάθε πολίτης της Ένωσης δικαιούται να κυκλοφορεί και να διαμένει ελεύθερα στο έδαφος των κρατών μελών» και ότι τα αναγκαία συνοδευτικά μέτρα που έπρεπε να είχαν ληφθεί μέσω της διακυβερνητικής διαδικασίας που προβλέπεται από τον Τίτλο VI της Συνθήκης ΕΚ ακόμη δεν έχουν ληφθεί και ότι δεν κατέστη δυνατή ούτε καν η υλοποίηση του στόχου της ελεύθερης κυκλοφορίας των προσώπων που προβλεπόταν από το άρθρο 7Α για την 1η Ιανουαρίου 1993, γεγονός που ανάγκασε το Κοινοβούλιο να προσφύγει στο Ευρωπαϊκό Δικαστήριο[semigr ]

16. θεωρεί ότι είναι απαραίτητο να ορισθούν κανόνες για τις σχέσεις με τις τρίτες χώρες, να ορισθούν τα δικαιώματα και οι υποχρεώσεις των πολιτών των τρίτων χωρών που διαμένουν στην Ένωση, να διευκολυνθεί η ενσωμάτωσή τους και να αντιμετωπισθεί ο ρατσισμός, η ξενοφοβία, η αδιαλλαξία και κάθε είδος διακρίσεων λόγω θρησκείας, δόγματος ή φύλου[semigr ]

Νομοθετική διαδικασία και διοργανικές σχέσεις

17. θεωρεί ότι είναι απαραίτητο να επαναπροσδιορισθεί η διαδικασία λήψης αποφάσεων, που έχει γίνει υπερβολικά περίπλοκη και αναποτελεσματική, μέσω μιας απλοποίησης των προβλεπόμενων σήμερα από τη Συνθήκη διαδικασιών, ώστε να απομείνουν μόνο η συναπόφαση, η σύμφωνη γνώμη και η διαβούλευση[semigr ]

18. τονίζει για μία ακόμη φορά την ανάγκη επεκταθεί το πεδίο εφαρμογής της διαδικασίας συναπόφασης σε όλες τις νομοθετικές πράξεις που τείνουν στον εκδημοκρατισμό και την απλούστευση της ευρωπαϊκής νομοθετικής διαδικασίας[semigr ]

19. κρίνει ότι ο απολογισμός της λειτουργίας της διαδικασίας της συναπόφασης για το 1995 μπορεί να θεωρηθεί θετικός και ενθαρρυντικός, πράγμα που αποδεικνύει τη ζωτικότητα και τις δυνατότητες αυτής της διαδικασίας, η οποία πάντως πρέπει να βελτιωθεί και απλοποιηθεί χωρίς όμως να νοθευτεί[semigr ]

20. επισημαίνει ότι τα σχετιζόμενα με τη συναπόφαση προβλήματα αφορούν τις πιο πολλές φορές τη διαδικασία της συνδιαλλαγής και υπενθυμίζει ότι η αντιπροσωπεία του Κοινοβουλίου ήρθε συχνά αντιμέτωπη μ' ένα Συμβούλιο ανίκανο να κάνει διάλογο και ενωμένο χάρη σε μια πολύ έντονη «αλληλεγγύη» κάθε φορά που διακυβεύονταν τα συμφέροντα μιας χώρας ή του Συμβουλίου[semigr ]

21. θεωρεί λυπηρό το γεγονός ότι το Συμβούλιο επιδιώκει τη συναίνεση ακόμη και σε περιπτώσεις όπου θα μπορούσε να αποφασίσει με ειδική πλειοψηφία, πράγμα που περιπλέκει σημαντικά τα πράγματα στη διάρκεια των διαπραγματεύσεων[semigr ]

22. θεωρεί εξαιρετικά λυπηρή την ασυνεχή παρουσία των Υπουργών στην Επιτροπή Συνδιαλλαγής και την εκπροσώπησή τους από Μονίμους Αντιπροσώπους[semigr ]

Εξωτερική δράση

23. επισημαίνει ότι η Ένωση είναι ο μεγαλύτερος χορηγός στο θέμα της πολυμερούς αναπτυξιακής βοήθειας και της ανθρωπιστικής βοήθειας, ότι είναι η πρώτη στην προσφορά στρατευμάτων για τις επιχειρήσεις διατήρησης της ειρήνης, αλλά τελικά τούτο γίνεται ελάχιστα αντιληπτό στη διεθνή σκηνή λόγω της ανικανότητας της Ένωσης να εφαρμόσει μια πραγματική κοινή εξωτερική πολιτική και πολιτική ασφαλείας[semigr ]

24. θεωρεί ότι πρέπει να ενισχυθεί η εξωτερική ταυτότητα της Ένωσης[semigr ] η Ένωση οφείλει να ομιλεί με μια μόνο φωνή στα οικονομικά ζητήματα και να σταματήσει να αντιμετωπίζει διαφορετικά τις ανταλλαγές εμπορευμάτων και διαφορετικά το εμπόριο υπηρεσιών[semigr ]

ΚΕΠΠΑ

25. θεωρεί ότι το 1995 σημειώθηκε μια οπισθοδρόμηση στην εφαρμογή της ΚΕΠΠΑ, πράγμα που καθίσταται ακόμη πιο φανερό απ' το γεγονός ότι η εξωτερική δράση της Ένωσης υπήρξε ιδιαίτερα έντονη[semigr ] θεωρεί λυπηρό το γεγονός ότι οι κοινές θέσεις και δράσεις υπήρξαν μάλιστα κατώτερες, σε ποιότητα και σε ποσότητα, από εκείνες του 1994[semigr ]

26. διαπιστώνει ότι θα χρειαστεί να δημιουργηθεί ένα κέντρο αναλύσεων, ικανό να αξιολογεί μέσα από ένα ευρωπαϊκό πρίσμα τους κινδύνους και τις απειλές[semigr ]

27. θεωρεί λυπηρό το γεγονός ότι δεν κατέστη δυνατόν να επιτευχθεί διοργανική συμφωνία για την εφαρμογή του άρθρου Ι.7 της Συνθήκης ΕΕ και ζητεί από το Συμβούλιο να ενημερώνει τακτικά το Κοινοβούλιο για την πορεία της ΚΕΠΠΑ και να ζητεί τη γνωμοδότησή του προληπτικά για τις κοινές θέσεις και δράσεις που προτίθεται να αποφασίσει[semigr ]

Δικαιοσύνη και Εσωτερικές Υποθέσεις

28. διαπιστώνει ότι η δράση της Ένωσης σ' αυτό το πεδίο συνεχίζει να παρουσιάζει έκδηλες τις ανεπάρκειες του σημερινού συστήματος: απουσία δημοκρατικού ελέγχου (το άρθρο Κ.6 της Συνθήκης παραβιάζεται συστηματικά), ανυπαρξία δικαστικού ελέγχου και υποχρέωση ομοφωνίας, που δυσχεραίνει τη λήψη αποφάσεων[semigr ]

29. τονίζει ότι οι αποφάσεις που λαμβάνονται βάσει του Τίτλου VI της Συνθήκης θίγουν άμεσα τους πολίτες και ότι γι' αυτό πρέπει απαραιτήτως όλες να δημοσιοποιούνται[semigr ]

30. θεωρεί λυπηρό το γεγονός ότι, στην ιδρυτική σύμβαση της Europol, που γνώρισε συνεχείς καθυστερήσεις, έγινε δεκτή η αρχή της δυνατότητας μη συμμετοχής σε ό,τι αφορά τη δικαιοδοσία του Ευρωπαϊκού Δικαστηρίου[semigr ]

31. εκφράζει την ικανοποίησή του για τις προσπάθειες που έγιναν για το συντονισμό του αγώνα κατά της τρομοκρατίας: Δήλωση της Gomera και Σύμβαση για την απλοποιημένη διαδικασία απέλασης μεταξύ των κρατών μελών, και θεωρεί ότι οι προσπάθειες αυτές πρέπει να συνεχιστούν και στο μέλλον[semigr ] κρίνει ότι πρέπει να καταβληθούν πρόσθετες προσπάθειες για το συντονισμό του αγώνα κατά της τρομοκρατίας[semigr ]

Διεύρυνση

32. θεωρεί ότι η διεύρυνση προσφέρει μια άνευ προηγουμένου ευκαιρία για την πολιτική ενοποίηση της Ευρώπης, καθώς και για την ενίσχυση των βασικών αρχών από τις οποίες διαπνέεται η Ένωση, δηλαδή της ελευθερίας, της ειρήνης, της δημοκρατίας, της προστασίας των ανθρωπίνων δικαιωμάτων και της αρμονικής οικονομικής και κοινωνικής ανάπτυξης[semigr ] τονίζει πάντως ότι η Διακυβερνητική Διάσκεψη οφείλει να δώσει στην Ένωση τους αναγκαίους μηχανισμούς προκειμένου αυτή να μπορέσει να πραγματοποιήσει την εν λόγω διεύρυνση[semigr ] θεωρεί επί πλέον ότι οι υποψήφιες προς ένταξη χώρες οφείλουν να μη λησμονούν ότι η Ευρωπαϊκή Ένωση δεν είναι μόνο μια ενιαία αγορά, αλλά και μια διεργασία πολιτικής, οικονομικής και νομισματικής ενοποίησης των κρατών μελών της[semigr ]

Διακυβερνητική Διάσκεψη

33. θεωρεί λυπηρή την απόφαση του Συμβουλίου να αποκλείσει από τις εργασίες της Διακυβερνητικής Διάσκεψης, έστω και με την ιδιότητα του απλού παρατηρητή, το Ευρωπαϊκό Κοινοβούλιο, μοναδικό κοινοτικό θεσμικό όργανο άμεσα εκλεγμένο από τους πολίτες με άμεση και καθολική ψηφοφορία, και τούτο παρά τις προσπάθειες τις Ιταλικής Προεδρίας[semigr ]

34. θεωρεί λυπηρή την μέχρι σήμερα απουσία θέλησης εκ μέρους των μελών της Διακυβερνητικής Διάσκεψης, καθώς και τις συνεχείς δηλώσεις κυβερνητικών ιθυνόντων, που υπονομεύουν την εξέλιξη της Διακυβερνητικής Διάσκεψης[semigr ]

35. τονίζει για μια ακόμη φορά ότι διεύρυνση δεν μπορεί να υπάρξει χωρίς μια μεγάλης κλίμακας θεσμική μεταρρύθμιση της Ένωσης, και απορρίπτει κατηγορηματικά κάθε απόπειρα να παραπεμφθούν σε μελλοντική μεταρρύθμιση τα πραγματικά προβλήματα που έχει να επιλύσει η ΔΚΔ[semigr ]

36. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.